Συντεταγμένες: 35°25′N 7°8′E﻿ / ﻿35.417°N 7.133°E﻿ / 35.417; 7.133

Η **Χενσέλα**, η αρχαία **Μασκούλα** (Βερβερικές γλώσσες: **Xencelt** ή **Maskult**, αραβικά: خنشلة‎) είναι η πρωτεύουσα της ομώνυμης επαρχίας (*βιλάγια*), στα βορειοανατολικά της Αλγερίας. Βρίσκεται στα όρη Ωρές, 1200 μ. πάνω από την επιφάνεια της θάλασσας. Η πόλη κατοικείται κυρίως από Βέρβερους Σαουί. Σύμφωνα με την απογραφή του 2008 έχει 108.580 κατοίκους, από 87.196 το 1998 σημειώνοντας ετήσια αύξηση 2,26%.

Κλίμα
-----

Η Χενσέλα έχει θερμό θερινό μεσογειακό κλίμα (Κλιματική ταξινόμηση Κέππεν *Csb*), με μέση ετήσια βροχόπτωση 446 χιλιοστών. Τα καλοκαίρια είναι θερμά και ξηρά και οι χειμώνες είναι ψυχροί και υγροί, με πιθανότητα χιονοπτώσεων. 

Η Χενσέλα τον χειμώνα

| Κλιματικά δεδομένα Χενσέλα |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 9.0 | 10.6 | 13.9 | 17.6 | 21.2 | 26.6 | 30.1 | 29.4 | 25.7 | 19.7 | 14.5 | 10.2 | 19,04 |
| Μέση Ελάχιστη °C (°F) | −0.5 | 0.4 | 2.0 | 4.1 | 7.0 | 11.1 | 13.1 | 13.1 | 11.7 | 7.8 | 4.1 | 0.7 | 6,22 |
| Υετός mm (ίντσες) | 43 | 44 | 63 | 40 | 49 | 25 | 12 | 17 | 32 | 37 | 46 | 38 | 446 |
| *Πηγή: Climate-data.org* |

Ιστορία
-------

Άγαλμα της Καχίνα στη Χενσέλα
Η βασίλισσα Καχίνα ηγήθηκε ενός πολέμου δεκαετιών κατά της ισλαμικής κατάκτησης τον 7ο αιώνα και κατασκεύασε στην περιοχή ένα κάστρο. Κατά τη διάρκεια της εποχής των Βέρβερων υπήρξαν πολλές συγκρούσεις μεταξύ πόλεων για τους υδάτινους πόρους.

Ο γαλλικός στρατός έφτασε στη Χενσέλα το 1850 μετά από σκληρές μάχες και επίπονη αντίσταση και σχημάτισε στρατιωτική διοίκηση. Οι πρώτοι Γάλλοι έποικοι έφτασαν το 1878. Δημιουργήθηκαν αγροικίες και φυτείες. Με αυτόν τον τρόπο, οι αγρότες εκκαθάρισαν τη βλάστηση στην κοιλάδα του Ουαντί Μπουγκεγκάλ, η οποία με τη σειρά της δημιούργησε φυσικούς βοσκοτόπους, επιτρέποντας την εκτροφή βοοειδών και τη διατροφή του πληθυσμού με φρέσκα γαλακτοκομικά προϊόντα (γάλα, βούτυρο, τυρί).

Τον Οκτώβριο του 1905, τα εγκαίνια της γραμμής του σιδηροδρόμου προς το Αΐν Μπεϊντά παρείχε καθημερινή σύνδεση με τη βόρεια Αλγερία. Η στρατιωτική διοίκηση διήρκεσε μέχρι το 1912. 

Το 1982 ανακαλύφθηκε ένας μαζικός τάφος που περιείχε περισσότερα από 1200 πτώματα από τον πόλεμο της Αλγερίας. Ήταν ο μεγαλύτερος που ανακαλύφθηκε στην Αλγερία. Οι αρχές και ο αλγερινός τύπος τον αποδίδουν στον γαλλικό στρατό, αν και αυτό αμφισβητείται.

Έκτοτε, ο πληθυσμός αυξήθηκε ιδιαίτερα γρήγορα. Η αύξηση αυτή εξηγείται εν μέρει από τον εκτοπισμό πληθυσμού κατά τη διάρκεια του πολέμου στην Αλγερία, καθώς η περιοχή αποτελούσε καταφύγιο για τους αντιστασιακούς.

Παραπομπές
----------

1. ↑  «Khenchela (Province Capital, Khenchela, Algeria) - Population Statistics, Charts, Map and Location». Ανακτήθηκε στις 19  Φεβρουαρίου 2020.
2. ↑  «Khenchela (Province Capital, Khenchela, Algeria) - Population Statistics, Charts, Map and Location». *citypopulation.de*. Ανακτήθηκε στις 19 Φεβρουαρίου 2020.
3. ↑  «Climate: Khenchela». Ανακτήθηκε στις 19 Φεβρουαρίου 2020.
4. ↑  Tripp, Charles (2013). *The Power and the People: Paths of Resistance in the Middle East*. Cambridge: Cambridge University Press. σελ. 250. ISBN 978-0-521-80965-8.
5. ↑  «Commune mixte de Khenchela». *FranceArchives* (στα Γαλλικά). Αρχειοθετήθηκε από το πρωτότυπο στις 19 Φεβρουαρίου 2020. Ανακτήθηκε στις 19 Φεβρουαρίου 2020.
6. ↑  Maravall Buckwalter, Laura (Απρίλιος 2018). «Build It, and They Will Come? Secondary Railways and Population Density in French Algeria». *Working Papers in Economic History*.. Ανακτήθηκε στις 2020-02-19.
7. ↑  «A propos de l'énigme de Khenchela (1982-....) (2009)». *guy.perville.free.fr*. Ανακτήθηκε στις 19 Φεβρουαρίου 2020.
8. ↑  «Algerians Report New Mass Grave From French War». *Los Angeles Times* (στα Αγγλικά). 19 Αυγούστου 1985. Ανακτήθηκε στις 19 Φεβρουαρίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150318348
* LCCN: n2007054429
* SUDOC: 050575961
* BNF: cb126500773 (data)
* NKC: ge1008133

 |

 |